Dudince
Dudince (kuni 1927. aastani Ďudince, ungari keeles Gyűgy, saksa keeles Dudintze) on linn Slovakkias Banská Bystrica maakonnas Krupina ringkonnas. Dudince asub Ungari piirist ligi 13 km kaugusel, Krupinast umbes 25 km ja Banská Bystricast 67 km lõunaedelas. Dudince on kuurortlinn, seal asuvad mineraalveeallikad ja kuumaveeallikad. Asulat on esmamainitud 1284. aastal. Dudince on kõige väiksema elanike arvuga linn Slovakkias.